"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Saate toob teieni misjoniühendus One Way Mission.
One Way õpetustöös osaleb erinevaid isiksusi,
üks neist on kogenud pastor, misjonär ja jutlustaja Aki Miettinen.
Täna õpetab ta armuandidest.
One Way pühapäevapidu pühapäeviti kell 12:00 Helsingis
Piibli Jumal on ilmutanud end Isa, Poja ja Püha Vaimuna.
Püha Vaim on Jumala kolmas isik.
Kolmainsus on müsteerium, millest me aru ei saa,
kuid see on Piiblis väga selge ja me jääme selle juurde.
Jumal on kolmainsus - Isa, Poeg ja Püha Vaim.
See on niiöelda praktiline armastus, nagu ütlevad õigeusu kirikuisad.
Lutherit huvitasid Augustinuse kaudu rohkem isikud.
Kuid ida õigeusklike sõnul on see funktsionaalne kolmainsus,
kuna Piibel ütleb, et Jumal on armastus.
Isa armastab Poega, Poeg armastab Isa,
kes on mõlemad Jumalad,
ja armastuse verb kujutab Püha Vaimu.
Jumal ei loonud maailma seepärast, et Ta oleks end üksi tundnud.
Nad olid juba pere.
Miks Ta lõi maailma?
Et saada täiuslikuks, pidi armastus saama jagada.
Seepärast lõi Jumal maailma.
Ja kuigi see pattulangemise tõttu veidi viltu läks,
armastab Jumal põikpäiselt seda maailma.
Ta saatis oma Poja, et meie, kes Temasse usume,
ei hukkuks, vaid võiksime olla selle armastuse objektid.
Mis on siis Püha Vaimu ülesanne?
Jeesus ütleb Johannese evangeeliumi 16. peatükis, salmides 7 - 15.
"Ja kui ta tuleb, siis ta toob maailmale selguse patu kohta
ja õiguse kohta ja kohtu kohta: patu kohta, et nad ei usu minusse."
Püha Vaimu esimene ülesanne on Jumala Sõna
või olukordade kaudu näidata, et oleme patused.
Kui hakkame inimestele nende kurjusest rääkima,
siis nad pahandavad.
Aga kui Jumala Vaim tabab inimest ja tunnistab, et ta on patune,
pole see naljaasi.
Kui Jumal tunnistas mulle 1976. a, et olen patune,
oli asi naljast kaugel.
Paljud pidasid mind halvaks ja teadsin isegi, et elan halvasti,
kuid sellest ei piisanud meeleparanduseks.
Kui Jumal mind kinni püüdis ja näitas, et olen patune,
oli asi naljast kaugel.
Kolm kuud elasin protsessis, kus patud,
millega olin isa-ema vastu eksinud, põletasid mu südant.
Keegi võib selle üle naerda, kuid minul polnud sugugi naljakas.
Südant vaevas, et olin võtnud ema piimakotist veidi kommiraha.
Kui Jumal tunnistas, et see on patt ja see tuleb andeks saada,
oli asi naljast kaugel.
Pidin kõik need asjad üles tunnistama ja kuulma Püha Vaimu sõnu,
kes ei jäta meid abita:
Jeesuse Kristuse nimel ja veres on kommiraha varastamine andestatud.
Püha Vaim teeb seda.
Võime inimesed välja vihastada, kui hakkame neile näpuga näitama.
Nii nagu Püha Vaim tahab meile pattu näidata,
tahab ta osutada ka õigsusele;
sellele, et Jumal annab tänu Kristusele andeks.
Ja kui seda ei juhtu, järgneb kohtumõistmine.
See ongi põhimõtteliselt Püha Vaimu ülesanne.
Sellest saab kõik alguse.
Patt tunnistatakse üles ja Ta annab kõigile,
kes Tema juurde tulevad, väe või õiguse saada Jumala lapseks.
See on kõik Püha Vaimu töö.
Lutheri sõnul on Püha Vaimu ülesanne seada iga Jumala juurde tulija
Kristusesse ja juhtida ta Kristuses Isa juurde.
See kirjeldaks nagu Kolmainsust.
Üks karismaatikute ja äärmuskarismaatikute puudus
on Isa-kuju marginaalsus.
Kristuse ja Püha Vaimu üle rõõmustatakse,
Isa ei eitata õpetuslikult, kuid Temast räägitakse vähe.
See seletab isegi psühholoogiliste uurimuste järgi
üht karismaatilise liikumise nõrkust:
sisemist tervenemist ei toimu nii palju kui siis,
kui olemas on Isa-kuju - Jumal Isana, kes armastab.
Apostlite tegudes räägib Jeesus ise, mis on Püha Vaimu ülesanne.
Ta lubab 1. peatükis, et kui Püha Vaim tuleb,
toob Ta väe olla kes? - Kristuse tunnistaja.
Kui Jeesus võeti jüngrite juurest ära taevasse,
pöördusid nad murelikult ära, kuid leidsid samas,
et Ta elab nüüd nende südameis.
Ta ei jätnud meid üksi, kuigi Ta ära võeti,
vaid Ta elab meie südameis.
Seepärast on Püha Vaimu ülesanne anda meile jõudu tunnistada,
olla Tema tunnistajad.
Te peate olema, mitte tegema, rääkima, tegutsema,
vaid olema "minu tunnistajad".
Jumala nimigi on Mina Olen.
Sellele tasub süngetel hetkedel mõelda.
Miks ei öelnud Jumal Moosesele, keda ootas suur missioon,
et Tema nimi on Karjane või Juht.
Jumal ütles Moosesele:
"Mine ütle neile: sind läkitas Mina Olen."
Kõik algab olemisest, mitte tegemisest.
Meie soorituskeskses ühiskonnas on raske mõelda,
et võiks lihtsalt olla Kristuse tunnistaja.
Mõtleme, et peame palehigis tegutsema,
tegema, sooritama, kuid võime lihtsalt olla.
Imeline on see, et isegi olemiseks on vaja Püha Vaimu väge.
Mis siis nüüd?
Istume lihtsalt maha.
Kui arm igalt poolt peale surub, on raske minna saavutusi nõudlema.
Istume armus kogu oma raskusega Kristuse toel, Isa süles
ja oleme Tema tunnistajad.
Pole mingit stressi, kui mõtleme, et teeme Tema tööd.
Tema teeb seda.
Paulusel on rõõmsaid kirjakohti:
Tänu olgu Jumalale, kes meid alati kannab.
Ta ei ütle: Tänu Jumalale, et saame tööd rühkides võidus käia.
Ta ütles, et Jumal kannab meid Püha Vaimu väes alati võidus.
Oleme siis Tema tunnistajad Püha Vaimu väes.
Paulus kirjutab 1. Korintlaste kirjas 2. ptk 11-16,
et võime olla kas vaimsed, maised või lihalikud.
Peaksime jääma vaimseteks.
Loeme, mida Paulus kirjutab alates salmist 11.
"Sest kes inimestest teab inimese mõtteid peale inimese vaimu,
kes temas on?
Samuti ei tea ükski Jumala mõtteid peale Jumala Vaimu.
Aga meie ei ole saanud maailma vaimu, vaid Vaimu, kes on Jumalast,
et me võiksime teada, mida Jumal meile armust kingib."
See läheb kokku Jeesuse sõnadega: Ta võtab minu omast ja annab teile.
"Seda me siis ka räägime mitte inimtarkuse õpetatud sõnadega,
vaid Vaimu õpetatud sõnadega, võrreldes vaimseid asju vaimsetega.
Aga maine inimene ei võta vastu midagi, mis on Jumala Vaimust,
sest see on temale narrus ja ta ei suuda seda tunnetada,
sest seda tuleb mõista vaimselt. Kuid vaimne inimene mõistab kõike,
ent teda ennast ei suuda mõista keegi.
Sest kes on tundnud Issanda meelt, kes võib teda juhatada?
Aga meil on Kristuse meel."
Meil on Püha Vaim, et võiksime uurida,
mis on Kristuse ja Jumala tahtmine.
Paulus räägib Roomlaste 12. peatükis, et võime anda end vaimus
Jumalale elavaks, pühaks ja meelepäraseks ohvriks.
Kui lähtume sellest, mis kaine vaimsus ja karismaatilisus on,
siis see on koguduse elutingimus.
Peame olema karismaatilised,
nii et Pühal Vaimul oleks meie koosolekuil ruumi.
Kuid nii, et see oleks kaine.
Kaine vaimsus lähtub alati sellest, et mõistab suuri tervikuid.
See ei põhine kunagi ühel või kahel kirjakohal,
vaid see näeb alati tervikut.
Mis on Püha Vaimu ülesanne?
Teha Kristus tõeliseks ja elavaks.
Püha Vaimu ülesanne pole kunagi iseendale osutada
või iseennast esile tuua, vaid alati Kristust näidata.
Pühas Vaimus kuulutame Kristust ristinaelutatuna.
Kui Paulus läks Korintose koguduse juurde,
otsustas ta vaimus mitte tunda midagi peale Jeesuse Kristuse,
ja Tedagi ristilööduna.
Miks mitte ülestõusnuna?
See lähtub taustast.
Paulus pidi võitlema võltsekstaasi ja -karismaatilisusega.
Siin see pinge ongi.
Meil on lihtne "jutlustada kogudus ortodoksseks".
Kuid usk ja kogemus ei rajane õpetusel,
vaid õpetus ehitub pärast kogemist looma terveid, kaineid piire,
et Kristuse töö ja Kristus jääksid keskpunktiks.
Selles küsimus ongi.
Korintose koguduses esines võimsaid Vaimu ilminguid.
Paulus ei öelnud, et neid ei tohi olla,
kuid rõhutas, et see pole peamine.
Need pole asja tuum, vaid muutus
ja muutumisprotsessis elav inimene, kes elab, käib ja tegutseb Vaimus.
See ongi marsikorraldus - näha tervikut.
Püha Vaim toob Kristuse.
Alles siis leiame sealt vaimuannid, mida me armastame.
Karismaatilisuses armastame vaimuandeid,
kuid need polnud Paulusel peamised.
Tähtsaim oli Vaimu vili.
See loob suures tervikus õige kasvupõhja sellele,
et armuannid tegutseksid ühelainsal eesmärgil,
milleks Jumal need andis.
Mis see on?
Koguduse ehitamine.
Meenutagem 1. Korintlaste kirja õpetusblokki, peatükke 12 - 14.
Mis on 13. peatükk?
See on ülistuslaul armastusele.
Mis on armastus?
Galaatlaste kirja järgi on see esimene osa millest?
Vaimu viljast.
Vaimu vili on ainsuses. See on tervik.
Liha teod on mitmuses, kuid Vaimu vili on ainsus.
Samamoodi on see ka kreeka keeles. See pole tõlkeviga.
See osutab, et Püha Vaimu kaine tegevus
ja kaine karismaatilisus ei tekita kunagi lõhet koguduses,
nii et see lõhki läheb.
Püha Vaim loob alati ühtsuse,
kuna kõige eesmärk on kirgastada Kristust.
Paulus küsib: Kas Kristus on mitmeks jagatud?
Vastus on: Ei.
Kristus on üks. Nagu on ka üks leivamurdmisleib.
Ainsus, ühtsus on Piiblis üks märke, millest meid tuntakse.
Kui jälgime karismaatilisi ilminguid,
siis Püha Vaimu vägi lagundab seltskonda üha väiksemaks.
Ühes nurgas rõhutavad ühed üht asja ja teised ei või sinna nina toppida.
See pole Püha Vaimu tegevus. Püha Vaim toob usklikud kokku.
Ma usun seda tänapäevalgi.
Nii oli see ka apostellikul ajal.
Oli suur ime, et juudid ja paganad käisid ühes koguduses.
See oli üks suuremaid tunnistusi Püha Vaimu saavutustest.
Kuid nüüd ei sobi eri maakondade esindajal enam ühes koguduses käia.
Räägin, miks me armuande armastame.
Need on annid.
Me ei saa teha midagi muud peale selle, mida Paulus ütleb:
Taotlege! Paluge parimaid ande!
Sellest hoolimata on need annid.
Värsked usklikudki võivad prohveteerimisanni saada.
Ristimise ajal täituvad inimesed Vaimuga
ja saavad keelte tõlgitsemise ande.
Mida aga nõuab Vaimu vilja kasvamine?
See on koostöö meie, Jumala Vaimu ja Sõna vahel.
Et Vaimu vili võiks minus kasvada,
pean alistuma Jumala Sõna uurimise, kohtu ja ehitamise alla.
Kus see toimub? Koguduses.
Mõni minusugune vajab kannatlikkust isegi üksi olles.
Veelgi enam pikka meelt vajame teistega koos olles.
Need on kollektiivsed asjad, nagu Galaatlaste kiri ütleb.
Pauluse marsikorraldus on selge:
Vaimu vili, vaimuametid ja vaimuannid.
Kui tohime nii kategoorilist tähtsusjärjekorda luua.
Armastus, mis ehitab, on tee armuandide juurde,
õpetab Paulus. Kas pole?
Nii see on.
Paulus õhutab meid Püha Vaimu taotlema.
Püha Vaimu töö on koguduse elus niivõrd keskne.
Kuna vaid Püha Vaimu töö kaudu ehitub üles Jumala kogudus
ja Kristuse Ihu.
Vaid nii tegutsedes kirgastab Püha Vaim Kristust,
mitte mingi virtuaalreaalsusena, vaid reaalselt kohalolevana.
Vaja on kõiki kolme.
Vaja on ka vaimuameteid ehk viielaadset teenistust.
Nagu kunagi Piiblikoolis ütlesin: Praegune aeg rõhutab õpetajaid.
Peame olema spetsialistid.
Tunnen minagi, et mul on mingisugune õpetaja kutsumus.
Aga mida enam on meil õpetajaid, doktoreid ja kraade,
seda vähem on meil ärkamist.
Aamen!
Võin kirikuajaloo tunnistajaks võtta.
Õpetajaamet tapab ilmikluse.
Kui hakkan kiitlema,
et tunnen Vana Testamendi heebrea keelt, aramea keelt
ja midagi ka Uue Testamendi kreeka keelest.
Võin ju siin oma tähtsust rõhutada, kuid siis ei julge keegi tulla ütlema,
et panin mingis kohas oma jutlusega veidi mööda.
Mõeldakse, et see on kraadiga vend, küllap ta teab, mida räägib.
"Mina ilmikvend ei julge küll talle midagi ütlema minna.
Ta ju pahandab!"
Õpetajate ülerõhutamine tapab ilmikluse.
Ilmiklus on alati olnud koguduse jõud.
Ilmikute karismaatilisus,
Püha Vaimu töö igas koguduse liikmes ongi koguduse elujõud.
Ka õiged õpetajad õhutavad, innustavad ja ütlevad:
Teie olete see jõuallikas!
Jumal teeb tööd teie sees.
Taotlege! Lugege Piiblit! Palvetage!
Praegu on aga spetsialistide ajastu.
Kui vajame advokaati, lähme advokaadi juurde.
Kui vajame arsti, lähme arsti juurde;
kui vajame vaimset nõu, lähme vaimse õpetaja juurde.
Ja nii edasi.
Selles ongi meie väljakutse.
Peame arvestama Püha Vaimu taotledes sellega,
et meis on hing. Hing peab üle voolama.
Me ei saa hinge kuivaks jutlustada.
Peame võtma riski, et kui nõuame Püha Vaimu,
nii et hing voolab üle, siis olgu parem korintlaste probleem,
kus tuleb rahvast tagasi hoida ja juhendada,
kui on veidi üle ääre mindud:
Asi pole selles, vaid muutumises.
Selleks annab Jumal jõu.
Olgu parem see, kui laul: "Metsas ei liigu lehekestki."
Või "Oh aegu ammuseid ..."
Seepärast võtkem rist ja risk, ning jutlustagem Jumala Vaimu väest.
Tehkem end januseks, et koguduses toimiksid armuannid.
Kuid hoolitsegem, et raamistik oleks õige.
Et Vaimu vili - armastus, rõõm, rahu, kannatlikkus, enesekontroll jne -,
kasvaksid meie seas.
Püha Jumal!
Aitäh, et Jeesuse nimes ja Temas,
sest Temasse Sa oled meid asetanud,
võime tulla Sinu ette, Isa,
paluma Sult Püha Vaimu väge.
Kinnita meie usku, nägema, et Sa tahad
ja igatsed usaldada meile oma Püha Vaimu nii,
et see maailm näeks meis eelkõige Kristuse armastust;
et Jeesus on elav, ülestõusnud reaalsus,
ka selle läbi, et töötavad vaimuametid,
ja vaimuanded.
Seepärast anna meile keeltega rääkimise ande,
anna meile keelte tõlgitsemisande, anna vaimude eristamisandi;
anna tervekstegemisande.
Kogu see spekter ja veel enamgi, Issand,
sest Sina oled rikas andja igaühele vastavalt vajadusele.
Isa, me ei saa hakkama ilma Sinu Püha Vaimu väeta.
Me ei suuda Kristust austada ilma Sinu Püha Vaimu väeta.
Seepärast täida meid oma Vaimuga, nagu Sa lubasid.
Viimastel päevadel, ütlesid Sa, valad Sa oma Vaimu kõige liha peale.
Isa, me igatseme olla kui unenägijad; kogeda, et Sina, Issand, elad meis,
teed tööd meie sees ja meie kaudu,
nii et võime maailmale Kristust kirgastada.
Hoia meid ühises usus, Kristuse-keskseina,
et kuulutaksime alati Tema risti tööd,
Tema ülestõusmist ja Kristuse tagasitulemist.
Kuulutame samuti, et Jumala riik on tõesti kohal,
just siin ja praegu,
nii et võime kogeda pattudest andeks saamist,
Püha Vaimu täiust, ihu tervenemist.
Kõik on võimalik!
Kõik, mis meile on võimatu, on Sulle, Jumal, võimalik.
Anname Sulle tänu, au ja ülistuse! Isa, Poeg ja Püha Vaim!
Tee meist tõeline karismaatiline kogudus,
tee meie kogudusest tõeline kingitus pealinnale,
et maailm punastab, kui näeb ja kuuleb,
kuidas Sina, Kristus, tegutsed puudulike inimeste kaudu
ja nende sees. Sinu nime auks. Aamen.
Sõna elavaks
Armuannid tuliseks
Kutsumus kirkaks
Usk kaineks
Jeesus lähedaseks
Jüngerluskool
See on tänaseks kõik.
Aitäh vaatamast! Kohtumiseni nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri